# **DECIZIA ETAPEI DE ÎNCADRARE**

## Nr.88 din 03.07.2018

## 

Ca urmare a solicitării de emitere a acordului de mediu adresate de **U.A.T. DROBETA TURNU SEVERIN** cu sediul în județul Mehedinţi, municipiul Drobeta Turnu Severin, str.Maresal Averescu, nr.2, înregistrată la APM Mehedinți cu nr.5792 din 10.05.2018, în baza**:**

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,
3. **Directivei 2014/52/UE, privind evaluarea impactului anumitor proiecte publice și private asupra mediului**

autoritatea competentă pentru protecţia mediului APM Mehedinti decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.05.2018, că proiectul : ”**Amenajare parc Cuza Ostroveni-reparatii alei (reabilitare si instalare doua foisoare)**”, propus a fi amplasat în județul Mehedinți, municipiul Drobeta Turnu Severin, piata Cuza Ostroveni, **nu se supune evaluării impactului asupra mediului si nu se supune evaluarii adecvate.**

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. Proiectul se incadrează in prevederile legii privind evaluarea impactului anumitor proiecte publice și private asupra mediului, anexa nr.2, , pct. 13 (a) “orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”;
3. Caracteristicile proiectului:
4. dimensiunea și concepția întregului proiect:

Prin realizarea proiectului se intentioneaza reabilitarea parcului Cuza Ostroveni si crearea unor conditii propice de recreere si petrecere a timpului liber pentru locuitorii din zona si pentru cetatenii care sustin examenul de permis auto. Pentru acesta se vor amplasa duoa foisoare, vor fi realizate doua alei noi de acces, reablitarea aleilor prin bordurare si pavele beton autovla, reabilitrea iluminatului public, refacerea gazonului si a zonei verzi , se va imbunatati structura arborescenta si arboricola si se va realiza un sistem de irigare automata. Alimentarea cu apa a sistemelor de irigatii se va face de la sistemul centralizat de alimentare cu apa.

1. cumularea cu alte proiecte: investiția propusă va fi parte din actualul parc Cuza Ostroveni care va fi reabilitat;
2. utilizarea resurselor naturale: în cantităţi limitate, materiale de constructii şi combustibili  pentru utilaje, achiziționate de la firme autorizate;
3. cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie, pământ din săpături, care se va refolosi la nivelare şi deşeuri din construcţii care se vor transporta la firme autorizate in valorificare/eliminare. Cantitățile vor fi mici.

- în etapa de funcţionare  va deservi scopul pentru care a fost proiectat – se vor genera deseuri municipale stradale care se vor fi depozitate corespunzator si se vor preda la firme autorizate in colectarea/eliminarea acestora;

1. poluarea și efectele negative: emisiile poluante (pulberi, SO2, NOx, CO2), inclusiv zgomotul și alte surse de disconfort pot apărea de la utilaje în timpul executării proiectului;
2. riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:   nu se vor utiliza substanţe periculoase, tehnologia nu prezintă risc de accidente majore. Datorită dimensiunilor reduse ale proiectului nu se vor degaja cantități notabile de gaze cu efect de seră;
3. riscurile pentru sănătatea umană: la faza de implementare a proiectului nu sunt identificate riscuri pentru sănătatea umană.
4. Amplasarea proiectelor:
5. utilizarea actuală și aprobată a terenurilor: terenul pe care se va implementa proiectul este situat în intravilanul municipiului Drobeta Turnu Severin, apartine domeniului public, terenul are functiunea de parc.
6. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi limitate, materiale de constructii şi combustibili  pentru utilaje, în etapa de realizare. În etapa de funcţionare se vor executa doar activitati de interetinere;
7. capacitatea de absorbţie a mediului natural:
8. zone umede, zone riverane, guri ale râurilor: nu este cazul;
9. zone costiere și mediul marin: nu este cazul;
10. zonele montane și forestiere: nu este cazul;
11. arii naturale protejate de interes național, comunitar, internațional: amplasamnetul este situat in afara oricarei arii naturale protejate;
12. zone clasificate sau protejate conform legislației în vigoare: nu este cazul;
13. zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri; nu este cazul
14. zonele cu o densitate mare a populației: nu este cazul;
15. peisajele și situri importante din punct de vedere istori, cultural sau arheologic: nu este cazul.
16. Tipurile și caracteristicile impactului potențial:
17. importanța și extinderea spațială a impactului: proiectul va avea impact local, numai în zona de lucru, în perioada de execuție;
18. natura transfrontieră a impactului – nu este cazul;
19. intensitatea şi complexitatea impactului – impactul lucrărilor pentru implementarea proiectului este redus;
20. probabilitatea impactului – redusă, atât pe perioada de execuţie cât şi la funcţionare prin buna gestionare a deseurilor stradale municipale;
21. debutul, durata, frecvenţa şi reversibilitatea preconizate ale impactului –doar in etapa de executie a proiectului;
22. cumularea impactului cu impactul altor proiecte existente și/sau aprobate: investiția propusă va fi parte din actualul parc Cuza-Ostroveni;
23. posibilitatea de reducere efectivă a impactului: nu este cazul.
24. Observații din partea publicului: pe perioada parcurgerii procedurii nu au fost observații din partea publicului
25. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:** nu este cazul
26. **Motivele pe baza cărora s-a stabilit** **necesitatea efectuării /neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă**: nu este cazul

***Realizarea acestui proiect se va face cu respectarea următoarelor condiții* :**

1. ***pentru factorul de mediu apă:***

-se va proceda la acoperirea spatiilor de depozitare a materialelor din cadrul organizarii de santier, de unde pot rezulta particule care pot fi antrenate de catre apele de suprafata;

-se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;

-inspectiile tehnice periodice la toate utilajele folosite, vor fi efectuate la zi, pentru evitarea poluarii accidentale a apelor din zona de lucru;

-nu se vor executa operaţii de întreţinere şi de reparare a utilajelor şi a mijloacelor de transport la locul lucrărilor;

1. ***pentru factorul de mediu aer:***

* la implementarea proiectului vor rezulta pulberi folosirea de utilaje periodic verificate tehnic, de generație recentă, dotate cu sisteme catalitice de reducere a poluanților;
* transportul de materiale se va face pe trasee optime;
* încărcătura vrac de pietriș și nisip va fi acoperită în timpul transportului;
* reducerea vitezei de circulației
* măsuri pentru reducerea emisiilor de noxe toxice prin: menținerea utilajelor și mijloacelor de transport în stare tehnică corespunzătoare, impunerea de restricții de viteză pentru mijloacele de transport
* pentru realizarea investiției se vor utiliza doar căile de acces existente iar transportul materialelor se va face pe trasee optime;
* nu se vor taia decat arborii debilitati si uscati si numai dupa obtinerea avizelor legale de taiere;

1. ***pentru factorul de mediu sol:***

* în perioada de execuție a investiției pot apărea accidental poluări ale solului prin pierderea de carburanți, uleiuri de la utilajele folosite, fapt pentru care se vor lua măsuri de asigurare a substațelor absorbante pe amplasament,
* în perioada de funcționare se va evita deversarea și depozitarea necontrolată a deseurilor generate;

1. investitia se va realiza doar in timpul zilei fara a se creea disconfort fonic populației și cu respectarea programului de odihnă al acesteia;
2. gospodărirea deșeurilor rezultate pe amplasament:

* deșeurile din construcții și deșeurile menajere rezultate la implementarea proiectului se vor colecta selectiv și vor fi îndepărtate de pe amplasament și eliminate prin firme autorizate;
* la faza de funcționare deseurile municipale se vor preda la firme autorizate in colectarea/eliminarea acestora;
* se va asigura muncitorilor acces la o toaleta ecologica care va fi amplasata in zona;

1. atât beneficiarul cât și proiectantul vor urmări indeaproape executarea lucrărilor prevăzute in proiect;
2. după executarea lucrărilor de investiții zonele afectate vor fi renaturalizate –unde este cazul;
3. – se vor respecta prevederile Legii 24/2007 privind reglementarea si administrarea spatiilor verzi din intravilanul localitatilor, cu modificarile si completarile ulterioare;
4. În situația în care, după emiterea prezentului act și înaintea obținerii autorizației de construire, proiectul va suferi modificări, veți notifica Agenția pentru Protecția Mediului Mehedinți;
5. la finalizarea investiției, va fi notificată Agenția pentru Protecția Mediului Mehedinți, în vederea verificării realizării proiectului în conformitate cu cerințele legale și cu condițiile din prezentul act și întocmirii procesului verbal de constatare a respectării condițiilor impuse;

Prezenta decizie este valabilă pe toată perioada de realizare a proiectului, cu excepția situațiilor în care:

1. apar elemente noi , necunoscute la data emiterii prezentului act;
2. este modificată legislația relevantă,
3. este schimbat regimul de protecție;
4. sunt modificate datele care au stat la baza emiterii.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele deciziile sau omisiunile autorității publice competente care fac obiectulo participării publicului, inclusiv aprobarea de dezvoltare, potrivit prevederilor Legii contenciosului admin istrativ nr.544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art.2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art.21 au obligația șă solicite autorității publice emitente a deciziei menționate la art.21 alin(3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin.(1) și (2)este gratuită și trebuie să fie echitabilă, rapidă și corectă.

*Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Intocmit,**

**Şef serviciu A.A.A.**

Lavinia MATEESCU